
Nr. 114 din 23.01.2025
PRIMARUL COMUNEI DIECI

În temeiul prevederilor art. 136, alin. (8), lit. a) din Ordonanța de urgență nr. 57/2019 din 3 iulie 2019 - privind Codul administrativ, propun aprobarea, de către Consiliul Local al Comunei Dieci, a proiectului de hotărâre referitor privind aprobarea încheierii unui acord de cooperare cu Filiala Județeană ARAD a Asociației Comunelor din România pentru organizarea și exercitarea activității de audit public intern

REFERAT DE APROBARE

Prezentul referat de aprobare are la bază prevederile :

a) Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;

b) art. 89 alin. (3) și (7), art. 104 alin. (1) lit. l) și m), art. 129 alin. (2) lit. e) și alin. (9) lit. c), art. 154 alin. (1) și alin. (6) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

d) art. 24 alin. (11) – (13) și art. 35 alin. (6) din Legea nr. 273/2006 privind finanțele publice locale, cu modificările și completările ulterioare;

e) Legii nr. 672/2002 privind auditul public intern, republicată;

f) Hotărârii Guvernului nr. 1183/2012 pentru aprobarea Normelor privind sistemul de cooperare pentru asigurarea funcției de audit public intern;

g) Statutului Asociației Comunelor din România, cu modificările și completările ulterioare, precum și pe cele ale Statutului Filialei Județene Arad a Asociației Comunelor din România, cu modificările și completările ulterioare;

h) Hotărârii Adunării generale nr. 3/2001 privind constituirea filialelor județene ale Asociației Comunelor din România;

i) Hotărârii Consiliului Local nr.../...privind aderarea Comunei Dieci,  la Asociația Comunelor din România, dobândind astfel calitatea de membru pentru cooperare,

j) Ordinul 232/2010 privind aprobarea modelului-cadru al Acordului de cooperare pentru organizarea și exercitarea unor activități în scopul realizării unor atribuții stabilite prin lege autorităților administrației publice locale;


Considerând că obținerea eficienței și eficacității serviciilor publice reprezintă o condiție esențială a managementului fiecărei entități publice, în acest caz, entitatea publică fiind ... (denumirea unității administrativ-teritoriale care a solicitat exercitarea unor atribuții prin cooperare la nivelul Filialei Județene Arad a ACoR), în calitate acesteia de persoană juridică de drept public și, totodată, de instituție publică locală,

apreciind oportunitatea unei cooperări între comune și unitățile administrativ-teritoriale, altele decât comunele, pentru asigurarea serviciilor de audit public intern, cu respectarea independenței și a funcțiilor specifice fiecăreia dintre acestea,

urmărind facilitarea asigurării activității de audit public intern pentru comune, alături de  unitățile administrativ-teritoriale, altele decât comunele, dar care solicită exercitarea unor atribuții prin cooperare la nivelul Filialei Județene Arad a ACoR, în temeiul unui acord de cooperare, prin relații profesionale bazate pe criterii de legalitate, economicitate, eficacitate, eficiență și colaborare pentru realizarea obiectivelor specifice acestei activități,

Față de cele de mai sus, ținând seama de importanța sa, vă rog să analizați și să hotărâți asupra a proiectului de hotărâre referitor privind aprobarea încheierii unui acord de cooperare cu Filiala Județeană ARAD a Asociației Comunelor din România pentru organizarea și exercitarea activității de audit public intern.
PRIMARUL COMUNEI DIECI,

           Galea Stefan Petru                                                                                  
( ____________________

